[ca] Aquest projecte aborda el disseny i dimensionament d'una cel·la mòbil per a furgonetes pick-up, destinada a portar serveis de salut familiar i comunitària a pobles de Ghana que no en tenen accés. En primer lloc, es realitza un estudi exhaustiu de referències de projectes i treballs similars a nivell mundial. Amb la informació recopilada, es procedeix a seleccionar el tipus d'habitacle o vehicle òptim per a les funcions que es volen realitzar una vegada construïda l'estructura. Es realitza una anàlisi de les diferents opcions i es consulta amb experts en cooperació mitjançant entrevistes. A continuació, es compara la normativa de Ghana amb la d'Espanya per escollir la que tingui més restriccions i així obtenir una clínica segura i legal per a la majoria dels països. La següent etapa del projecte es centra en la selecció dels materials a utilitzar en el producte final. S'analitzen els materials més comuns per a aquest tipus de construccions i es fa una comparativa per a escollir la millor opció. Un cop seleccionats els materials, es procedeix al disseny de l'estructura, començant per les bigues i continuant amb les planxes de protecció exteriors, aïllants interiors i mobles necessaris per a l'interior. Posteriorment, es fa un esquema de les instal·lacions d'aigua i electricitat, tot i que aquesta última pot no ser fonamental per a països en vies de desenvolupament. Es realitza un estudi de la resistència mecànica de l'estructura per conèixer la seva capacitat de suportar possibles volcadures o frenades brusques. Per fer-ho, s'utilitza el software Ansys Workbench, que calcula els punts on l'estructura pateix més davant càrregues externes mitjançant el mètode d'elements finits. Finalment, es detalla el pressupost del projecte, fent una estimació dels costos materials, de disseny i de construcció que això implicarà. En definitiva, es tracta d'un projecte integral que contempla des de la investigació prèvia fins a l'elaboració del pressupost, passant per la selecció de materials i el disseny de l'estructura i les instal·lacions, amb l'objectiu de portar serveis bàsics de salut a pobles de Ghana que no els tenen.

[en] This project addresses the design and sizing of a mobile unit for pick-up trucks, intended to bring family and community health services to villages in Ghana that lack this basic right. Firstly, a comprehensive study of references to similar projects and works worldwide is carried out. With the information gathered, the optimal type of vehicle or housing for the functions to be performed once the structure is built is chosen. An analysis of the different options is carried out and consultations are held with cooperation experts through interviews. Next, the regulations of Ghana are compared with those of Spain to choose the one with more restrictions and thus obtain a safe and legal clinic for most countries. The next stage of the project focuses on selecting the materials to be used in the final product. The most common materials for this type of construction are analyzed and compared to choose the best option. Once the materials are selected, the structure is designed, starting with the beams and continuing with the exterior protective sheets, interior insulation, and necessary furniture. Subsequently, the water and electricity installations are schematized, although the latter may not be essential for developing countries. A study of the mechanical resistance of the structure is carried out to determine its capacity to withstand possible rollovers or sudden braking. To do this, the Ansys Workbench software is used, which calculates the points where the structure suffers the most from external loads using the finite element method. Finally, the project budget is detailed, estimating the material, design, and construction costs that it will entail. In short, it is a comprehensive project that includes everything from preliminary research to budgeting, through the selection of materials and the design of the structure and facilities, with the aim of bringing basic health services to villages in Ghana that lack them.